Synnøve Solbakken

For politikeren fra Kvinnherad, se Synnøve Solbakken (politiker)
Synnøve Solbakken er en bondefortelling av Bjørnstjerne Bjørnson, utgitt i 1857. Den regnes som hans debut. Fortellingen ble først trykket i Illustreret Folkeblad og utgitt i bokform av Johan Dahl samme år.

Hovedpersonene er Torbjørn Granlien og Synnøve Solbakken. Torbjørn bor på Granlien, som ligger i skyggen, og Synnøve Solbakken bor på Solbakken, der det alltid er sol. I Granlislekten heter eldstesønnene Torbjørn og Sæmund, annenhver gang. Det går alltid bra med dem som heter Sæmund, og dårlig med dem som heter Torbjørn. Torbjørns far, Sæmund, prøver å stagge Torbjørns ville natur ved å være streng og sette Torbjørn i hardt fysisk arbeid. Boka handler om Torbjørns kamp for å få Synnøve Solbakken, hans reise fra skyggesiden til solsiden.http://www.aftenposten.no/meninger/debatt/article3660233.ece Synnøve er også forelsket i Torbjørn, men hennes foreldre, først og fremst moren, syns ikke at Torbjørn er god nok for henne. Til slutt beviser Torbjørn at han har forandret seg ved å tilgi en mann som hadde knivstukket ham, så han nesten døde. Fortellingen slutter med at Torbjørn endelig står på Solbakken og ser over på Granlien.

 Filmatiseringer 
 Årstall  Tittel  Produksjonsland  Regissør 1919  Synnöve Solbakken Sverige  John W. Brunius 1934  Synnøve Solbakken Norge  Tancred Ibsen 1957  Synnöve Solbakken Sverige  Gunnar Hellström

 Referanser 

Eksterne lenker

 Utgaven fra 1898 hos Nasjonalbiblioteket.
 Hege Høsøien: Synnøve Solbakken. Omtale i Nasjonalbibliotekets Bjørnson-bibliografi.

Kategori:Verk av Bjørnstjerne Bjørnson
Kategori:Lanternebøkene
Kategori:Norske romaner
Kategori:Bøker fra 1857